**Logan Couture** (født 28. mars 1989) er en canadisk profesjonell ishockeyspiller som for tiden spiller for San Jose Sharks i National Hockey League (NHL). Han ble valgt som nr 9 totalt i NHL-draften 2007 av San Jose Sharks.

Selv om han er født i Guelph, Ontario, vokste Couture hovedsakelig opp i Birr, ved London i Ontario. 

Etter å ha blitt draftet i 2007, debuterte han for San Jose Sharks 25. oktober 2009 i en kamp mot Philadelphia Flyers. Han scoret sitt første NHL-mål 5. november 2009 mot Chris Osgood i Detroit Red Wings. 22. april 2010 scoret Couture sine to første sluttspillmål mot Colorado Avalanche i den femte kampen i første runde i Stanley Cup-sluttspillet 2010. Han scoret også det utliknede målet i kamp 3 i den andre runden mot Red Wings.

Couture var også sentral i den suksessen American Hockey League-laget (AHL) Worcester Sharks hadde i 2009/2010-sesongen, da han spilte 42 kamper og laget 20 mål og hadde 31 målgivende pasninger, slik at han fikk tilsammen 53 poeng. Han hadde ni kampavgjørende scoringer og kom på AHL All-Rookie Team.

Couture spilte sin første hele sesong med Sharks i 2010/2011-sesongen, og fikk totalt 32 mål (nest best av rookiene) og med totalt 56 poeng, også dette nest best blant rookiene. Han ble for dette nominert til Calder Memorial Trophy, sammen med New York Islanders' Michael Grabner og Carolina Hurricanes' Jeff Skinner, og sistnevnte vant trofeet.

26. august 2011 forlenget Couture med en toårskontrakt, verdt $5.75 millioner fram til 2013/2014-sesongen. Under *lockout* i 2012/2013 spilte han for Genève-Servette HC i den sveitsiske toppligaen National League A. da 2012/2013 ble gjenopptatt etter lockouten spilte Couture alle 48 kampene i grunnserien og 11 kamper i Stanley Cup-sluttspillet 2013, og scoret 21 mål, hvorav fem var kampavgjørende, hadde 151 skudd på mål og scoret i syv overtallsspill.

5. juli 2013 kunngjorde Sharks at laget hadde skrevet en femårskontrakt med Couture, verdt $30 millioner, løpende fra 1. juli 2014. 29. desember 2013 scoret Couture sitt 100. mål i karrieren i grunnseriespill, i en kamp mot Anaheim Ducks. 6. januar 2014, meldte Sharks at Couture måtte opereres vristen, og var ute i seks uker.

Etter at Sharks ble slått ut av Stanley Cup-sluttspillet 2014 etter syv kamper av de senere Stanley Cup-mestrene Los Angeles Kings, måtte Couture opereres i hånden etter å ha fått en skade etter et oppgjør med Kings' Mike Richards i kamp 6.

Referanser
----------

1. ↑  Pollak, David (25. oktober 2009). «Sharks update: Setoguchi, Vesce miss game with leg injuries». *San Jose Mercury News*. Arkivert fra originalen 30. desember 2013. Besøkt 13. mai 2016.
2. ↑  Red Wings in 3-0 hole against Sharks after Patrick Marleau scores in overtime
3. ↑  Sharks' Couture to play in Swiss League. sfgate.com. 18. september 2012, besøkt 13. mai 2016
4. ↑  Sherman, Rodger: 2012 Swiss Hockey standings: Yannick Weber and Logan Couture's Geneva in first. sbnation.com, 8. oktober 2012, besøkt 13. mai 2016
5. ↑  «2012-13 Season Infographic - 6/25/2013». *San Jose Sharks*. 25. juni 2013. Besøkt 13. mai 2016.
6. ↑  «Sharks snap Ducks' 10-game winning streak». *CBS Sports*. 30. desember 2013. Besøkt 13. mai 2016.
7. ↑  Pollak, David (6. januar 2014). «Sharks' Logan Couture out 3-4 weeks». *San Jose Mercury News*. Besøkt 13. mai 2016.

Eksterne lenker
---------------

* (en) Logan Couture – National Hockey League (NHL) Rediger på Wikidata

* (en) Logan Couture – Eurohockey.com Rediger på Wikidata

* (en) Logan Couture – Hockeydb.com Rediger på Wikidata

* (en) Logan Couture – Hockey-Reference.com Rediger på Wikidata

* (en) Logan Couture – Legends of Hockey Rediger på Wikidata

* (en) Logan Couture – Eliteprospects.com Rediger på Wikidata